钦定古今图书集成/明伦汇编/氏族典/第594卷 > 《凌迪知万姓统谱》 > 粘葛奴申
## 钦定古今图书集成/明伦汇编/氏族典/第594卷 > 《凌迪知万姓统谱》 > 粘葛奴申

按《金史粘葛奴申传》：“奴申由任子入官，或曰策论进
士。天兴初，倅开封府，以严干称。其年五月，擢为陈州
防御使。时兵戈抢攘，道路不通，奴申受命毅然策孤
骑由间道以往。陈自兵兴，军民皆避迁他郡，奴申为
之择官吏，明号令，完城郭，立庐舍，实仓廪，备器械。未
几，聚流亡数十万口，米一斛直白金四两，市肆喧哄如汴之阛阓，京城危困之民，望而归者不绝，遂指以
为东南生路。明年，哀宗走归德，改陈州为金兴军，驰
使褒谕，以奴申为节度使，俄拜参知政事，行尚书省
于陈。于是奴申立五都尉以将其兵。元兵往朱仙镇
市易，奴申遣五都尉军各二百人，以李顺儿副都尉
崔某将之，袭项城寨。令孙镇抚者召顺儿议兵事。孙
至其家，顺儿已擐甲，孙欲观其刀，顺儿拔示之，孙色
动，即出门奔去，顺儿追杀之，乃上马，引兵二百人入
省，说军士曰：“行省克减军粮，汝辈欲饱食则从我，不
欲则从行省。”于是省中军士皆坐不起。奴申闻变，走
后堂，追杀之。提控刘某知害，解其虎符以与顺儿，并
杀其子侄婿及乡人，送款于崔汴。

元